Pruun HT

Pruun HT (Brown HT, Chocolate Brown HT) on pruun sünteetiline kivisöetõrvast valmistatud värvaine, ehituselt kahe asorühmaga asovärv.

Värvainete indeksis kannab ta tähiseid Food Brown 3, C.I. 20285 ja toiduvärvina e-aine tähist E155.

 Omadused 
Tavaliselt esineb värvaine punakaspruuni pulbri või graanulite kujul. Lisatuna toidule annab ta tumepruuni värvitooni, mis sarnaneb šokolaadi või tumeda karamelli värvusega. Värvaine ADI (lubatud päevane kogus, Acceptable Daily Intake) on 0–1,5 mg kehakaalu ühe kilogrammi kohtaBrown HT. International Association of Color Manufacturers, 2020. 

 Kasutamine 
Värvainet on kasutatud toidule värvi andmiseks kakao või karamelli asendajana, enamasti šokolaadikookides ja saiakestes, kuid ka juurviljatoitudeshttp://toidutare.ee/t%C3%B6%C3%B6riistad/s%C3%B5nastik/e-ained/14219/, piimas ja juustus, jogurtites, moosides, puuviljahoidistes jmBrown HT. - Report of the 33rd Session of the Codex Committee on Food Additives.

Värvainet on lubatud kasutada toiduvärvina Euroopa LiidusEU Approved additives and E Numbers. - UK Food Standards Agency. Värvaine kasutus toidus on keelatud Austraalias, Austrias, Belgias, Taanis, Prantsusmaal, Saksamaal Norras, Rootsis, Šveitsis ja Ameerika Ühendriikides.

 Terviseriskid 
Värvainet peetakse võimalikuks allergiatekitajaks.

 Viited 

 Välislingid 
 Pruun HT keemiliste ühendite andmebaasis PubChem

Kategooria:Asovärvid
Kategooria:Toiduvärvid